**

*ΕΛΛΗΝΙΚΗ ΔΗΜΟΚΡΑΤΙΑ  
ΝΟΜΟΣ ΚΑΡΔΙΤΣΑΣ  
ΔΗΜΟΣ ΚΑΡΔΙΤΣΑΣ*

Καρδίτσα 26-11-2024

Αριθ. Πρωτ.: 36970

*ΠΡΟΣ*

*Μέλη της Επιτροπής  
ΜΕΤΟΝΟΜΑΣΙΑΣ ΟΔΩΝ ΚΑΙ ΠΛΑΤΕΙΩΝ*

ΕΠΙΤΡΟΠΗ ΟΝΟΜΑΤΟΔΟΣΙΑΣ

***ΠΡΟΣΚΛΗΣΗ ΣΕ ΣΥΝΕΔΡΙΑΣΗ***

*Σύμφωνα με τις διατάξεις των άρθρων 11 του Κανονισμού Λειτουργίας Δημοτικού Συμβουλίου και 13-15 Ν. 2690/1999 (Κώδικας Διοικητικής Διαδικασίας), σας καλούμε σε* ***τακτική******συνεδρίαση*** *που θα γίνει* στις **02-12-2024*,*** *ημέρα* ***Δευτέρα*** *και ώρα* ***11:00π.μ*** *στην αίθουσα* ***Δημοτικού Συμβουλίου*** *στο* ***Νέο Δημαρχείο***  *με θέματα ημερήσιας διάταξης τα παρακάτω:*

***1. Την υπ. αρ.13744/22-04-2024*** *αίτηση του* ***κ. Μπούστα Χρήστου*** *με την οποία ζητά την μετονομασία της οδού Λάιου σε οδό «Δημητρίου Μπούστα» που βρίσκεται μεταξύ των Ο.Τ 285 ΚΑΙ Ο.Τ 286 ως ένδειξη αναγνώρισης της δωρεάς του, έκτασης 650 τ.μ προκειμένου να διανοιχθεί η συγκεκριμένη οδός, χωρίς να αφαιρεθεί έκταση από τον προαύλιο χώρο του Ιερού Ναού της Ζωοδόχου πηγής.*

***2. Την υπ. αρ. 31560/03-10-2024*** *αίτηση του* ***κ****.* ***Γουναρόπουλου Νικόλαου*** *με την οποία ζητά να δοθεί ονοματοδοσία σε οδό κάθετη στην οδό Αγραίων μεταξύ των Ο.Τ 986 και Ο.Τ 984.*

***3****.* ***Την υπ. αρ. 32732/16-10-2024*** *αίτηση του* ***Συλλόγου Πελοποννησίων του Ν.Καρδίτσας «Ο ΜΩΡΙΑΣ»*** *με την οποία ζητά να ονομαστεί η μικρή πλατεία έξω από τον Ιερό Ναό Αγίων Κωνσταντίνου και Ελένης, σε πλατεία Θεόδωρου Κολοκοτρώνη δεδομένου ότι έχει στηθεί εκεί και η προτομή του από τον Ιούνιο του τρέχοντος έτος ως ελάχιστος φόρος τιμής σε αυτόν τον Αγωνιστή της Ελληνικής Επανάστασης.*

***4. Την υπ. αρ. 35977/15-11-2024*** *αίτηση του* ***κ. Λαγού Ηλία πρώην προέδρου της Τοπικής Κοινότητας Παλιουρίου***  *για επανεξέταση του αιτήματος του, περί ονοματοδοσίας του δρόμου από τον οικισμό του Παλιουρίου προς την Ιερά Μονή του Αγίου Ιωάννου του Προδρόμου της Κοινότητας Παλιουρίου σε οδό* ***«Ιωάννου Κούτχια»***

***5. Την υπ. αρ. 36160/18-11-2024*** *αίτηση του* ***Συνδέσμου Εφ. Αξιωματικών*** *με την οποία ζητά να δοθεί το όνομα του Εφ. Αξιωματικού Ιωάννη Καφαντάρη ήρωα του ένδοξου έπους 1940 σε μέρος του πρώην Στρατοπέδου Καρδίτσας ή στην πλατεία απέναντι από αυτό.*

***6. Την υπ.αρ.36670/22-11-2024*** *αίτηση* ***του Σεβασμιότατου Μητροπολίτη Θεσσαλιώτιδος και Φαναριοφερσάλων κ. Τιμόθεο*** *με την οποία ζητά να δοθεί το όνομα της μακαριστής διδασκάλισσας Αντιγόνης Τσιούτσιου, ως έκφραση αναγνωρίσεως και ευγνωμοσύνης στην αγαθή μνήμη της, πλησίον του Ιερού Ναού Αγίας Σοφίας ή σε ένα μέρος της οδού Μεγάλου Αλεξάνδρου για να μαθαίνουν οι επιγενόμενοι τα έργα προσφοράς και φιλανθρωπίας της στον τόπο μας, καθώς και το έργο της ανέγερσης του Ενοριακού Ιερού Ναού Αγίων Σοφίας ,Ιωάννου Χρυσοστόμου και Σπυρίδωνος Καρδίτσας με το οποίο ολοκλήρωσε την ζωή της και έκανε εμφανή την πίστη της και την αγάπη της στην τοπική Εκκλησία και στην πόλη μας.*

***Ο ΠΡΟΕΔΡΟΣ ΤΗΣ ΕΠΙΤΡΟΠΗΣ***

***ΕΥΘΥΜΙΟΥ ΠΑΝΑΓΙΩΤΗΣ***

*Ε*